Inaugurarea Punctului de Informare
al Biroului Consiliului Europei în Republica Moldova

La 25 aprilie 2007, în sala de lectură Ştiinţe Socioumanistice şi economice a Bibliotecii Ştiinţifice a Universităţii de Stat „A. Russo” din Bălţi a avut loc inaugurarea Punctului de Informare al Biroului Consiliului Europei în Republica Moldova. 
La acest important eveniment au participat studenţi, cadre didactice, bibliotecari din bibliotecile de învăţămînt şi publice ale municipiului, membri ai ABRM, filiala Bălţi.
Dna Lilia Snegureac, Directorul Biroului de Informare al Consiliului Europei în Republica Moldova, în comunicarea Consiliul Europei - Republica Moldova: priorităţi pentru anul 2007 a relatat despre obiectivele, funcţiile Biroului de Informare al Consiliului Europei (inaugurat la Chişinău la 30 iunie 1997) în vederea asigurării cerinţelor de informare şi documentare referitor la activitatea şi experienţa Consiliului Europei.
Punctul de Informare al Biroului Consiliului Europei la moment propune utilizatorilor cca 400 documente ale/despre Consiliul Europei în limbile română, engleză, franceză şi germană.